වෑන් රථයකින් අවිස්සාවේල්ල ලංගම බස් නැවතුම්පළට ගෙනැවිත් දමන ලද වියපත් පුද්ගලයෙකු පිලිබඳ තොරතුරු වාර්තාවනවා.මෙම වියපත් පුද්ගලයා ඇහැලියගොඩ පරකඩුවේ පදිංචි ඩී,ජී විලියම් නමැති 68 හැවිරිදි විවාහක තිදරු පියෙක්.මට ලොකු මහත් වුන දරුවන් තිදෙනෙක් ඉන්නවා.ඒ පුතා සහ දුවලා දෙන්නා.පුළුවන් කාලේ රබර් වතුවල කිරි කැපීමේ රැකියාව කළා.ඒ රැකියාවෙන් තමයි දරුවන් තුන්දෙනා බලාගත්තේ.මට තියෙන හැම දෙයක්ම දරුවන්ට දුන්නා.අද ඒ අයගේ සැලකිල්ලක් නොමැති නිසා මෙම තත්වය උදාවී ඇති බවයි එම මහලු පුද්ගලයා අප වෙත ප්‍රකාශ කළේ.